01/09/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
R. P. 25458/2020.-Concesión definitiva do Programa: FOIEV

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FOIEV: Programa de adquisición e cesión de vehículos ás entidades sen ánimo de lucro da provincia da Coruña para a mellora dos servizos e/ou prestacións en materia de servizos sociais e/ou sociosanitarios durante o ano 2019 Don XOSÉ REGUEIRA VARELA, Presidente en funcións da Deputación Provincial da Coruña, Mediante resolución da Presidencia 23192 do 29 de xullo de 2020, que foi publicada no BOP do 31 de xullo de 2020, concedeuse de forma provisional, as subvencións da convocatoria FOIEV: Programa de adquisición e cesión de vehículos ás entidades sen ánimo de lucro da provincia da Coruña para a mellora dos servizos e/ou prestacións en materia de servizos sociais e/ou sociosanitarios durante o ano 2019, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar alegacións ou emendar erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vista a documentación que os interesados presentaron. Vistos o informe do Servizo Servizo de Acción Social, Cultural e Deportes e o informe do Servizo de Fiscalización. RESOLVO: 1º. Aprobar as puntuacións totais obtidas polas entidades solicitantes, que figuran no Anexo 1 desta resolución.2º. Seleccionar as entidades que se relacionan no Anexo 2, polos orzamentos máximos que se indican, con cargo á partida orzamentaria 0112/23121/62401, fase A, referencia nº 22019010261, operación nº 220190053728, importe: 199.000,00 € 3º. Nomear suplentes, para o suposto de que logo do proceso de licitación para a compra dos vehículos se produza economía que permita facer novas adquisicións, ás entidades que se relacionan no Anexo 3. O número de entidades seleccionadas e suplentes fixouse tendo en conta a tipoloxía e valor estimado do vehículo solicitado polas entidades e a consignación orzamentaria que é de 199.900 €. 4º. Publicar a resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. ANEXO 1: Puntuación das entidades ANEXO 2: Entidades beneficiarias seleccionadas ANEXO 3: Entidades suplentes Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente A Coruña, 28 de agosto de 2020. O presidente en funcións, O secretario, Xosé Regueira Varela José Luis Almau Supervía